সর্বজার্মানবাদ
সর্বজার্মানবাদ (ইংরেজি pan-germanism; [Pangermanismus বা Alldeutsche Bewegung] ত্রুটি: {{Lang-xx}}: text has italic markup (সাহায্য)) হল একটি সর্ব-জাতীয়তাবাদী রাজনৈতিক ধারণা। সর্ব-জাতীয়তাবাদীরা চায় সমস্ত জার্মানদের ঐক্যবদ্ধ করে এবং সম্ভব হলে জার্মান ভাষী সমস্ত মানুষকে নিয়ে একটি একক জাতি রাষ্ট্র প্রতিষ্ঠা করে, যার নাম হবে গ্রবডয়েচল্যান্ড। উনিশ শতকে জার্মান একীকরণের সময় সর্বজার্মানবাদ মতবাদ জার্মানির রাজনীতিতে অনেক প্রভাবশালী হয়ে উঠেছিলো, যখন জার্মান সাম্রাজ্য অস্ট্রিয়াকে ছাড়াই ১৮৭১ সালে নিজেকে জাতি-রাষ্ট্র হিসেবে ঘোষণা দিয়েছিলো। এই প্রভাব বিংশ শতাব্দীর প্রথম অর্ধাংশে অস্ট্রিয়-হাঙ্গেরীয় সাম্রাজ্যে এবং জার্মান সাম্রাজ্যেও ছিলো। উনিশ শতকের শেষ দিকে সর্ব-জার্মান লীগ প্রতিষ্ঠার সময় থেকে উক্ত মতবাদের দার্শনিকগণ ইথনোসেন্ট্রিজম ও বর্ণবাদী আদর্শ গ্রহণ করে, যা ১৯৩৮ সাল থেকে অস্ট্রিয়ান বংশোদ্ভুত এডলফ হিটলারের নাৎসী জার্মানির প্রবর্তিত হাইম ইন্স রেইখ পররাষ্ট্রনীতি হিসেবে প্রতিষ্ঠিত হয়। পৃথিবীকে দ্বিতীয় বিশ্বযুদ্ধের দিকে ঠেলে দেওয়ার পেছনে অন্যতম প্রভাবক ছিলো এই নীতি। দ্বিতীয় বিশ্বযুদ্ধের ভয়াবহ ফলাফলের প্রেক্ষিতে যুদ্ধ পরবর্তী সময়ে পশ্চিম ও পূর্ব জার্মানিতে সর্বজার্মানবাদ একটি নিষিদ্ধ মতবাদ হিসেবে পরিগণিত হতে থাকে। বর্তমান সময়ে উক্ত মতবাদ জার্মানি ও অস্ট্রিয়ার কিছু জাতীয়তাবাদী দলের মধ্যে সীমাবদ্ধ হয়ে পড়েছে।